open-index/open-wikipedia-markdown huggingface dataset:
Senter for Midtøsten- og islamske studier (UiB)

:*«SMI» omdirigeres hit. For videospillet med samme forkortelse, se «[[The Secret of Monkey Island]]».*
**Senter for Midtøsten- og islamske studier** (SMI) er et flerfaglig forsknings- og utdanningssenter under Universitetet i Bergen (UiB). Senteret ble etablert i 1988, og ble frem til 2002 ledet av Førsteamanuensis Knut S. Vikør. Professor Anders Bjørkelo har ledet senteret etter dette.

Siden 2002 har senteret drevet et bachelorprogram i Midtøstenstudier, i tillegg til senterets master- og doktorgradsprogram.

## Eksterne lenker
* Senterets nettsted  ved UiB
Wilhelm av Wied

**Wilhelm av Wied** (*Wilhelm Adolph Maximilian Carl, 5. Fürst zu Wied*) (født 22. august 1845 i Neuwied, død 22. oktober 1907 samme sted) var en tysk fyrste av Wied, og også soldat og politiker.

Wilhelm var eldste sønnen til Hermann, 4. fyrste av Wied og Marie av Nassau-Weilburg. Etter sin fars død i 1864 arvet han tittelen fyrste av Wied.

## Familie
Han giftet seg med Marie av Nederland 18. juli 1871. De fikk seks barn. 
* ''Friedrich'' Wilhelm Hermann Otto Karl (1872–1945), fra 1907 6. fyrste av Wied
* Wilhelm *Alexander* Friedrich Carl Hermann (1874–1877), prins av Wied
* ''Wilhelm'' Friedrich Heinrich (1876–1945), prins av Wied, utnevnt til fyrste av Albania
* Wilhelm Friedrich Adolph Hermann ''Victor'' (1877–1946), prins av Wied, tysk ambassadør i Sverige 1933-1943.
* Wilhelmine Friederike Auguste Alexandrine Marie Elisabeth *Luise* (1880–1965), prinsesse av Wied
* Wilhelmine Auguste Friederike Marie Louise *Elisabeth* (1883–1938), prinsesse av Wied.

## Referanser
Thor Aamodt

**Thor Michael Aamodt** (født 1946) er en norsk skuespiller.

Han spiller blant annet vaktmester og iskremselgeren *Syvertsen* i Olsenbanden jr fra 2001–2010, og som resepsjonist i *Brødrene Dal og Legenden om Atlant-is* på NRK.

Fram til 2019 var han en brygger for Aja Bryggeri, som la ned samme året.

## Filmografi
* 1994: *[[Brødrene Dal og legenden om Atlant-Is]]* (fjernsynsføljetong): resepsjonist 
* 1997: Insomnia som Tom Engen
* 2001: *[[Olsenbandens første kupp]]* som Vaktmesteren
* 2004: *[[Olsenbanden jr. på rocker'n]]* som Syvertsen 
* 2005: Venner for livet som fotballtrener.  
* 2006: *[[Olsenbanden jr. på Cirkus]]* som Syvertsen 
* 2006: Trigger som Herr Hiort
* 2007: *[[Olsenbanden jr. Sølvgruvens hemmelighet]]* som Syvertsen 
* 2007: *Svein og rotta og UFO-mysteriet som Ufo-Man.*
* 2009: *[[Olsenbanden jr. og det sorte gullet]]* som Syvertsen
* 2010: *[[Olsenbanden jr. Mestertyvens skatt]] som Syvertsen 
* 2016: *Snekker Andersen og Julenissen'' som Bestefar Andersen

## Referanser


## Eksterne lenker
*
Wilhelm av Albania

**Wilhelm av Albania** (*Wilhelm Friedrich Heinrich*, opprinnelig prins av Wied) (født 26. mars 1876 i Neuwied i Tyskland, død 18. april 1945 i Predeal i Romania) regjerte kort som statsoverhode av Albania under navnet **Vidit I** fra 7. mars til 3. september 1914 da han dro i eksil. Hans regjeringstid ble offisielt avsluttet 31. januar 1925 da landet ble erklært som republikk.

Utenfor landet og i diplomatiske korrespondanser ble han titulert *suveren fyrste*, men i Albania ble han omtalt som *mbret*, eller konge. Han var også titulert** Skanderbeg II**, som en hyllest til den nasjonale helten Skanderbeg.

Wilhelm var sønn av den tyske fyrsten Wilhelm av Wied og Marie av Nederland. Stormaktene utpekte ham til fyrste da Albania ble selvstendig. Han ankom Albania i mars 1914, men forlot landet etter seks måneder, da den første verdenskrig hadde brutt ut. 

Wilhelm døde i Predeal, nær Sinaia i Romania. Han ble begravet i București.

## Bildegalleri

File:Prince of Wied (King of Albania) & family LCCN2014695081.tif|1909
File:Prince and Princess of Albania 5051566232 1c17f6c1bc o.jpg|1913
File:Dmme12.jpg|Prins Wilhelm av Wied, Isa Boletini og offiserer ved «International Gendarmerie»: Duncan Heaton-Armstrong og Oberst Thomson nær Durrës i juni 1914


## Referanser


## Eksterne lenker
* 
* Wilhelm zu Wied:Memorandum on Albania
* A listing of Princes of Wied since 1791 and their descendants
Belarus under Sommer-OL 2008

**Belarus under Sommer-OL 2008**. 181 sportsutøvere fra Belarus deltok i 28 sporter i Sommer-OL 2008 i Beijing. Det var fjerde gangen Belarus deltok i et sommer-OL. De kom på 16.-plass med fire gull-, fire sølv- og sytten bronsemedaljer. Fekteren Alexander Romankov var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Francis John Byrne

**Francis John Byrne** (1934–2017) var en irsk historiker, som først og fremst har arbeidet med Irland i tidlig middelalder.

Byrne ble født i Kina hvor hans far arbeidet. Da andre verdenskrig brøt ut ble han evakuert til Australia sammen med sin mor, etter krigen flyttet familien til Irland.

Byrne er utdannet fra Blackrock College og University College Dublin, hvor han studerte tidlig irsk historie under John Ryan, Eoin MacNeills etterfølger som professor. Han har også studert paleografi og middelalderlatin i Tyskland under Bernhard Bischoff, og undervist i keltisk i Sverige, hvor han blant andre arbeidet med Dag Strömbäck.

I alder av 29 år ble Byrne i 1964 professor ved University College, en stilling han hadde til han pensjonerte seg i 2000. Byrne har nærmere hundre publikasjoner, hans mest kjente verk er «Irish Kings and High-Kings» fra 1973. Byrne var en av redaktørenes for Royal Irish Academys *New History of Ireland* (9 bind). I 1999 utkom et festskrift til hans ære, redigert av hans tidligere student Alfred P. Smyth.

## Bibliografi i utvalg
* *Irish Kings and High-Kings.* 3rd revised edition, Dublin: Four Courts Press, 2001. ISBN 978-1-85182-196-9
* Smyth, Alfred P. (ed.), *Seanchas: Studies in Early and Medieval Irish Archaeology, History and Literature in Honour of Francis J. Byrne.* Dublin: Four Courts, 1999. ISBN 978-1-85182-489-2

## Referanser


## Kilder
* Årsrapport for presidenten for UCD
Nordisk selskap for Midtøstenstudier

**Nordisk selskap for Midtøstenstudier (NSM)** er en uavhengig forening for forskere i de nordiske landene som arbeider med Midtøsten og den muslimske verden, etablert i 1989. Selskapets sekretariat er lokalisert ved Senter for Midtøsten- og islamske studier (UiB). Selskapet utgjør den nordiske grenen av *European Association of Middle Eastern Studies* (EURAMES).

Selskapet arrangerer store internasjonale forskningskonferanser hvert tredje år, som går på rundgang mellom Sverige, Danmark, Finland og Norge.

## Eksterne lenker
* Selskapets nettsted ved UiB
* Nettstedet til EURAMES
Paul Wegener

**Paul Wegener** (født 11. desember 1874, død 13. september 1948) var en tysk skuespiller, skribent og filmregissør.

## Filmografi
;Skuespiller
* 1913: *[[Studenten fra Prag (film fra 1913)|Studenten fra Prag]]* (Der Student von Prag), Stellan Rye
* 1915: *[[Der Golem]]*, Henrik Galeen og Paul Wegener
* 1916: *Der Yoghi / Das Haus des Yoghi*, Rochus Gliese og Paul Wegener
* 1916: *[[Rübezahls Hochzeit]]*, Paul Wegener og Rochus Gliese
* 1917: *[[Der Golem und die Tänzerin]]*, Rochus Gliese og Paul Wegener
* 1917: *Hans Trutz im Schlaraffenland*, Paul Wegener
* 1918: *[[Rottefangeren fra Hameln (stumfilm)|Rottefangeren fra Hameln]]*, Paul Wegener
* 1918: *Der fremde Fürst*
* 1919: *Der Galeerensträfling*
* 1920: *[[Nachtgestalten]]*
* 1920: *Sumurun*, Ernst Lubitsch
* 1920: *[[Der Golem, wie er in die Welt kam]]*, Carl Boese og Paul Wegener
* 1921: ''Faraos hustru'' (Das Weib des Pharao), Ernst Lubitsch
* 1922: *Herzog Ferrantes Ende*
* 1922: *Mona Vanna* (Vanina), Arthur von Gerlach
* 1922: *[[Lucrezia Borgia (film fra 1922)|Lucrezia Borgia]]*, Richard Oswald
* 1923: *[[S.O.S. Die Insel der Tränen]]*
* 1923: *[[Der Schatz der Gesine Jakobsen]]*
* 1925: *Lebende Buddhas*
* 1926: *Masken falder* (Dagfin), Joe May
* 1926: *[[The Magician]]*, Rex Ingram
* 1927: *Die Weber*, Friedrich Zelnik
* 1928: *Attrå *(Alraune), Henrik Galeen
* 1933: *Hans Westmar*, Franz Wenzler
* 1934: *Ein Mann will nach Deutschland*
* 1935: *[[...nur ein Komödiant]]*
* 1939: *Das unsterbliche Herz*
* 1942: *Den store konge* (Der große König), Veit Harlan
* 1945: *Der Fall Molander*, Georg Wilhelm Pabst
* 1945: *Kolberg*, Veit Harlan
* 1948: *Der große Mandarin*, Karl-Heinz Stroux

;Regi:
* 1925: *Lebende Buddhas*
* 1934: *Ein Mann will nach Deutschland*
* 1936: *August der Starke* - med Michael Bohnen, Lil Dagover, Marieluise Claudius
* 1936: *Die Stunde der Versuchung* - med Gustav Fröhlich, Lída Baarová
* 1936: *[[Moskva–Shanghai]]* (*Begegnung in Shanghai)* - med Pola Negri
* 1937: *Krach und Glück um Künnemann*
* 1937: *Unter Ausschluß der Öffentlichkeit* - med Olga Tschechowa

## Referanser


## Eksterne lenker
*
Hans Marr (skihopper)

**Hans Marr** (født 7. oktober 1914 i Oberhof, Tyskland, død 21. mars 1942 ved Vysokaje, Sovjetunionen) var en tysk skihopper.

Han ble nummer 10 og beste tysker i OL i Garmisch-Partenkirchen i 1936. I VM i Lahtis i 1938 og Zakopane i 1939 ble han nummer 18 og 13. Han ble nummer 5 i Holmenkollen i 1939, og tok samme år bronsemedalje i det tyske mesterskapet. I mars 1941 deltok han i skiflyging i Planica, der landsmannen Rudi Gering satte to verdensrekorder.

Av yrke var Hans Marr skomaker. Han døde som tysk underoffiser på Østfronten 21. mars 1942.

Det årlige barnehopprennet Hans-Marr-Pokal i Wadebergschanzen i Oberhof er oppkalt etter ham.

## Referanser


## Kilder
* Arno Beier: Skisprungschanze / Wer war Hans Marr (besøkt 8. januar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Hans Marr  (besøkt 8. januar 2011)

## Eksterne lenker
*
Gammel javanesisk

**Gammel javanesisk** er den eldste fasen av javanesisk som tales av javanesere på øya Java i Indonesia. Språket ble talt i den østlige delen av det sentrale Java og i hele det østlige Java. Gammel javanesisk var et vestlig malayopolynesisk språk og var beslektet med gammel malayisk.

Det eldste eksempelet på skrift på Java er på sanskrit, og finnes i Tarumanegara-inskripsjonen fra år 450. Det eldste kjente eksempelet på javanesisk, er Sukabumi-inskripsjonen, som er datert den 25. mars 804. Inskripsjonen er bevart i form av en kopi som er 120 år yngre, og finnes i distriktet Pare, i Kediri-regentskapet i det østlige Java. Inskripsjonen omhandler konstruksjonen av en dam til en irrigasjonskanal i nærheten av elven Śrī Hariñjing (idag Srinjing). Inskripsjonen er den siste av sitt slag som ble skrevet i pallavaskrift; alle senere eksempler på gammel javanesisk er skrevet med javanesisk skrift.
Helena av Mecklenburg-Schwerin

**Helena Louise Elisabet av Mecklenburg-Schwerin** (født 24. januar 1814, død 17. mai 1858) var Frankrikes kronprinsesse 1837–1842, gift med hertug Ferdinand Filip av Orléans. 

Hun var Frankrikes siste kronprinsesse, og spilte en viss politisk rolle i monarkistpartiet i 1848.

## Referanser
Luisium

**Luisium** er navnet på et slott og et parkanlegg øst for sentrum av byen Dessau-Rosslau i den tyske delstaten Sachsen-Anhalt. Anlegget er en del av Parkanleggene i Dessau-Wörlitz som fra 2000 er på UNESCOs liste over verdens kulturarv. 

## Slottet
*Slottet* er et lite landsted påbegynt i 1774 i engelsk stil. Huset var en gave fra Leopold III av Anhalt-Dessau til hans hustru Luise von Brandenburg-Schwedt, derav navnet *Luisium*. 

Arkitekten Friedrich Wilhelm von Erdmannsdorff oppførte huset i klassisistisk stil. I første etasje finnes en festsal med relieffer malerier og mørkegrønne stukkmarmorsøyler.

## Parkanlegget

Parken er innrammet av tre demninger som beskyttelse mot oversvømmelser fra Elven. Innenfor området finnes skulpturer og byggverk, heriblant den nygotiske hagepaviljongen (slangehuset).

## Stutteriet
Vest for slottet ligger stutteriet bygget i nygotisk stil, oppført mellom 1779 og 1781. Anlegget som omfatter 160 dekar er laget i tysk hagestil, en stil som er avledet av engelsk hagestil, men i tillegg har innslag av gårdsdyr.

## Historie
Fyrst Leopold III døde i Luisium 9. august 1817, ti dager etter en rideulykke. Etter den tyske gjenforeningen ble hagen renovert og er blant høydepunktene i Dessau-Wörlitz kulturlandskap.

## Eksterne lenker
* www.dessau.de
* www.gartenreich.com
* Virtuell rundgang | 360°-Panoramatur | Slott og hage Luisium
Filippinske språk

**Filippinske språk** er en underfamilie av austronesiske språk som omfatter språkene på Filippinene og det nordlige Sulawesi, bortsett fra Sama-Bajaw og noen få språk på Palawan. 

Underfamiliens eksistens ble foreslått av Robert Blust i 1991. Filippinene ligger nær sentrum for den austronesiske ekspansjonen fra Formosa. Det er likevel et lite språklig mangfold blant de omkring 150 filippinske språkene.

## Se også
* Tagalog
Songs From Hellbilly Heaven

***Songs From Hellbilly Heaven*** er et samlealbum med The Respatexans, utgitt i 2010. Albumet lå fire uker på VG-lista og endte med 15.-plass som beste plassering.

## Sporliste
### CD 1
# «The Final Country Song»
# «Woman in Rags»
# «Who's Giving to Her»
# «Beyond the Reach of Love» (Outtake from Almost Famous)
# «Almost Famous»
# «Hellbilly Heaven»
# «The Kind Hand of Love»
# «Fireworks»
# «Hardship Volunteer»
# «Something Broken»
# «Eat a Peach For Duane»
# «The Lady with the Fan»
# «Chestnut Eyes»
# «Hole In the Wall»
# «Once In a While»
# «This Train Is Gone»
### CD 2
# «Blind Willie McTell»
# «I Seek You» (ICQ)
# «Shine On»
# «Presence of the Lord»
# «The Dam»
# «Love Up For Loss» (Outtake from Shine On)
# «Heart's On Empty» (Outtake from Shine On)
Serpentinprydvikler

**Serpentinprydvikler** (*Celypha rivulana*) er en sommerfugl i gruppen av viklere (Tortricidae). Arten har tidligere vært plassert i slektene *[[Olethreutes]]* og *[[Phiaris]].* 

## Utseende
En middelsstor (vingespenn 15-19 millimeter), kontrastrikt tegnet vikler. Forvingen er brun med hvite bånd som har lysbrun kjerne. Vingens rotfelt er hvitt, litt innenfor midten er det et ganske bredt tverrbånd, i den ytre delen en omvendt "Y"-formet tegning. Vingespissen er okeraktig brun med noen korte, hvite streker. Vingefrynsene er hvite med to svarte flekker. Bakvingen er brunhvit med brun pudring i den ytre delen.

## Levevis
Arten lever på mange ulike planter, mellom sammenspundne blader.
De voksne sommerfuglene flyr i juli-august, gjerne i solskinn.

## Utbredelse
Arten er utbredt over hele Europa og også i det nordlige Asia.
I Norge er den funnet nord til den sørlige delen av Nordland og også i Øst-Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Celypha]]* Hübner, 1825
******** **serpentinprydvikler**, *Celypha rivulana* (Scopoli, 1763)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/celypha_rivulana.html
* *Celypha rivulana* på UK Moths: https://web.archive.org/web/20111016150612/http://ukmoths.org.uk/show.php?bf=1068
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364151 

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Medaas i 4 akter

***Medaas i 4 akter*** er et musikkalbum med Ivar Medaas, utgitt i 1968. På albumet har han med Kari Medaas og Dizzie Tunes.

## Sporliste

# «Folkemusikken kommer til Norge»
# «Gamlekjæresten»
# «Vi skal ikkje sova bort sumarnatta»
# «Huldreslåtten»
# «Protestsangeren»
# «Takk og pris»
# «Kleppe-Marit»
# «Urheimen»
# «Hastverksbryllup»
# «Gje meg jorda til Bustad»
# «Han Jens vil ha meg»
# «Ivar a la Ivar»

## Eksterne lenker
Lungeløse salamandere

* Bolitoglossinae
* Hemidactyliinae
* Plethodintinae
* Spelerpinae

**Lungeløse salamandere** er en familie av salamandere som finnes utbredt i den italienske delen av Alpene, Sør-Korea og USA. Særlig tallrike er familien i og rundt i Appalachene, der de kan utgjøre en betydelig del av dyre-biomassen. Det er omkring 380 arter i familien, og nye arter oppdages stadig.

Familien kjennetegnes av at alle arter mangler lunger og isteden ånder med huden og svelget, som har furer med blodkar som har betydning for å ta opp oksygen. Alle artene er små, og de fleste er lange og trådaktive for å kunne ta opp nok oksygen gjennom hudet i forholdet til kroppsvolumet. De har også svært lav metabolisme, hvilket gjør at de klarer  seg med adskillig mindre mat og oksygen en andre virveldyr av samme størrelse.

## Referanser


## Eksterne lenker
*
Sibiriske salamandere

* *[[Batrachuperus]]*
* *[[Hynobius]]*
* *[[Liua]]*
* *[[Onychodactylus]]
* *Pachyhynobius
* *[[Paradactylodon]]*
* *[[Pseudohynobius]]*
* *[[Protohynobius]]*
* *[[Ranodon]]*
* *[[Salamandrella]]* 

**Sibiriske salamandere** eller **vinkelsalamandere** er en primitiv familie av salamandere som holder til i Asia og noen steder i europeisk Russland. De er nære slektninger av kjempesalamandere (familien Cryptobranchidae), som også i hovedsak er asiatiske. Omtrent halvparten av de sibirske salamanderartene finnes bare i Japan.

De sibirske salamandrene har ytre befruktning. I motsetning til andre salamandere som har indre befruktning med spermatoforer, konsentrerer hannene seg om hunnens egg heller enn hunnen selv under paringsritualet. Hunnen legger to og to små slimkokonger om gangen, hver med omkring 70 egg. Ylngelpleie er vanlig.

## Referanser

## Eksterne lenker
*
Hulepadder

* *Necturus*
* *Proteus*

**Hulepadder** eller **hulesalamandere** er en familie av salamandere med seks arter. Alle artene har gjeller som voksne og alle lever i vann. Lungene å ha begrenset funksjon, og mesteparten av repirasjonen skjer over huden.

Til disse hører olmen, en hulepadde som hører til i de sydøstlige Europa, ved Adriaterhavet. Den er blind og holder til i mørke huleganger.

## Referanser


## Eksterne lenker
*
Kari Svendsen (album)

***Kari Svendsen*** er et musikkalbum med Kari Svendsen, utgitt i 1978. Dette er hennes debutalbum.

## Sporliste

# «Dei to hanane»
# «Smerte»
# «Jeg hadde tenkt»
# «As I Roved Out»
# «Gjest Baardsens vise»
# «Stå opp, Tornerose»
# «Godt mot»
# «Myrsoldatene»
# «Over dammen»
# «Forkjøla vise»
# «Å, mitt liv»
# «John Henry»
# «Viva la Quince Brigada»

## Eksterne lenker
*
Moseprydvikler

**Moseprydvikler** (*Celypha aurofasciana*) er en sommerfugl i gruppen av viklere (Tortricidae). Arten har tidligere vært plassert i slektene *[[Olethreutes]]* og *[[Phiaris]].*  Den er en truet art i Norge.

## Utseende
En nokså liten (vingespenn 12-14 millimeter), gulbrun vikler. Forvingen er forholdsvis smal med et bredt, hvitt og gult tverrbånd i den indre delen, dessuten er det noen smale, sølvfargede streker. Bakvingen er forholdsvis smal og gråbrun.

## Levevis
Larven lever i et silkegalleri mellom mose, som de spiser. De voksne sommerfuglene flyr i juni-juli, mest om ettermiddagen og kvelden.

## Utbredelse
Den finnes i Vest- og Mellom-Europa, i det nordlige Asia. Arten er utbredt langs kysten vestover til Vest-Agder. Den blir vudert som Sårbar (VU) i Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Celypha]]* Hübner, 1825
******** **moseprydvikler**, *Celypha aurofasciana* (Haworth, 1811)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/celypha_aurofasciana.html
* *Celypha aurofasciana* på UK Moths: https://web.archive.org/web/20111016163149/http://ukmoths.org.uk/show.php?bf=1069
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364153

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
I lusekoft og sixpence

***I lusekoft og sixpence*** er et musikkalbum med Teddy Nelson, utgitt i 1981.

## Sporliste
# «I lusekoft og sixpence»
# «En fengselsfugl har ingen venn»
# «Svenn Rasmussen»
# «I et Jailhouse i vesten»
# «Burning Eyes»
# «Jeg reiste ut engang»
# «Hallingdøl»
# «Taske-Jenny»
# «Minus 40 i Kautokeino»
# «Dans i Seljord»
# «Letter to Daddy»
# «Du ser ham aldri igjen»

## Eksterne lenker
*
Georg Donatus av Hessen-Darmstadt

**Georg Donatus, arvestorhertug av Hessen** (Georg Donatus Wilhelm Nikolaus Eduard Heinrich Karl; født 8. november 1906 i storhertugdømmet Hessen i Det tyske rike, død 16. november 1937 i flyulykke ved Oostende i Belgia) var eldste barn av Ernst Ludvig, storhertug av Hessen, og Eleonore av Solms-Hohensolms-Lich.

## Ekteskap og etterkommere
Den 2. februar 1931 gifta Georg seg med slektningen Cecilie av Hellas og Danmark (hun hadde dronning Viktoria av Storbritannia som tippoldemor og han hadde henne som oldemor), ved Darmstadt. De fikk fire barn sammen 

1. mai 1937 blei både Georg og Cecilie med i NSDAP

## Død
Georg Donatus far, Ernst Ludvig, storhertug av Hessen, døde i oktober 1937. Et par uker etter gravferden skulle Ernst Ludwigs sønn, prins Ludvig gifte seg med Margaret Geddes. Den 16. november 1937 reiste Georg, Cecilie, deres to sønner, Georgs mor, storhertuginne Eleonore, barnas passer, en venn av familien, en pilot og to flyansatte fra Darmstadt for å nå Storbritannia, der prins Ludwigs bryllup skulle holdes. Flyet traff en fabrikkpipe ved Oostende i Belgia og styrtet. Alle ombord døde. Også et for tidlig født barn blei funnet i flyvraket, noe som indikerte at Cecilie hadde begynt å føde mens det hele pågikk. Den eneste gjenlevende i familien var Johanna; hun var ikke med i flyet. Johanna ble adoptert av prins Ludvig og prinsesse Margaret, men døde allerede i 1939 av hjernehinnebetennelse.

De ble gravlagt ved Rosenhohe i Darmstadt.

## Referanser


|-

|-
Hver sin vise

***Hver sin vise*** er et musikkalbum med diverse viseartister som Alf Prøysen, Vidar Sandbeck, Alf Cranner, Elisabeth Granneman, Birgitte Grimstad og Erik Bye, utgitt i 1966 (Philips), gjenutgitt 1969 (Fontana).

## Sporliste

# Alf Prøysen: «Hu Martina Mo»
# Erik Bye: «Så lenge skuta kan gå»
# Birgitte Grimstad: «Jeg ønsker meg»
# Alf Cranner: «Kvinna»
# Tre Tainers: «Grannar»
# Salhuskvintetten: «Puddefjorden»
# Elisabeth Granneman og Vidar Sandbeck: «Anna og Johan»
# Roger Engvik: «Amerikavise»
# Marie Lovise Widnes: «Gangdøra»
# Mette og Mari Lindstad: «Farväl»
# Birgit Jøkling: «To små trubadurer»
# Johnny Brudvik: «Kjerringa mi»

## Eksterne lenker
Wenche (svensk album)

***Wenche*** er et svensk musikkalbum med Wenche Myhre, utgitt i 1969.

## Sporliste
# «Vill aldrig mer bli kär igen»
# «Kom september»
# «Peter»
# «Livet är en cirkus»
# «Gartnerløkka»
# «Slå upp din dörr»
# «I pingstas»
# «Jag vande mej så småningom»
# «Ursäkta fröken»
# «Caesar och Cleopatra»
# «Nu far jag hem»
# «Hej svejs, här kommer våren!»
Polarprydvikler

**Polarprydvikler** (*Phiaris heinrichana*) er en sommerfugl i gruppen av viklere (Tortricidae). Arten har tidligere vært plassert i slekten *[[Olethreutes]].*  

## Utseende
En middelsstor (vingespenn 18-20 millimeter), forholdsvis slank vikler. Forvingen er gråbrun med to brede, snøhvite tverrbånd. Bakvingen er lyst gråbrun.
## Levevis
Arten lever i nordlig barskog (taiga). Larven er ukjent.

## Utbredelse
I Europa finnes den i det nordligste Fennoskandia og i nordvest-Russland. Den er også utbredt i de nordligste delene av Asia og Nord-Amerika. I Norge er den bare kjent fra Troms og Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Phiaris]]* Hübner, 1825
******** **polarprydvikler**, *Phiaris heinrichana* (McDunnough, 1927)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/phiaris_heinrichana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364116

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Karen-Maria Bille

**Karen-Maria Bille** (født 1956) er en dansk dramaturg. Hun var kandidatstipendiat ved Institut for Dramaturgi i perioden 1987–1991 og dramaturg på Betty Nansen Teatret 1991–1996. Fra 1996 var hun dramaturg ved Malmö Dramatiske Teater. Siden 2001 har hun vært sjefsdramaturg ved Det Kongelige Teater. Hun har også vært redaktør av teatermagasinet *Teater 1*. 

Bille var medlem av kanonutvalget for scenekunst som utarbeidet Danmarks kulturkanon, publisert i 2006.

## Referanser

 


## Eksterne lenker
*  Om Karen-Maria Bille, fra Det Kongelige Teater
*  Presentasjon, fra Billes nettsted
Overberget fort

**Overberget fort** er et av tre fort ved Fredriksten festning i Halden. Overberget ligger ca. 400 meter sørøst for selve festningen, på en høyde kalt Risumberget nordvest for Risum ungdomsskole. Overberget er festningens høyeste punkt, 109 meter over havet.

Under den svenske beleiringen av Halden i 1660 satte de norske styrkene opp lette forskansninger på Overberget. Stillingen ble etter kort tid nedkjempet av svenske soldater.

I Gyldenløves planer for utbygging av Fredriksten inngikk også et lite, befestet anlegg på Overberget. Det ble bygget en liten skanse med tørrmurte voller. I 1690 ble det utarbeidet en ny betenkning om utbygging av festningen, der det poengteres at Overberget er et strategisk viktig anlegg som burde bygges ut. Dette munnet ut i konkrete planer om et skuddsikkert anlegg med tårn eller donjon. Anlegget sto ferdig i 1700, men som en åpen skanse med overdekkede stillinger for mannskapene. 
Under beleiringen i 1718 deltok Overberget i beskytningen av de svenske linjene. Fortet holdt stillingen gjennom beleiringen, men fikk store skader. Murene ble reparert i 1723, men i 1752 var de igjen forfalt, og det ble en ny runde med diskusjoner om Overbergets strategiske betydning. I 1775 ble murene reparert igjen, men diskusjonene fortsatte.

Under opptrappingen av forsvaret før unionsoppløsningen ble Overberget i 1899 utbygd med en stilling med en 12&nbsp;cm Schneider-Canet tårnkanon. Etter Karlstadkonvensjonen måtte denne stillingen ødelegges sommeren 1906. Skytset ble etter hvert satt opp igjen ved Fossumstrøkets festning. I dag er Overberget fort base for Fredriksten artillerie Compagni af 1716.

## Litteratur
*
*

## Eksterne lenker
Sudharma

***Sudharma*** er den eneste dagsavisen på sanskrit i India. Avisen utkom første gang den 14. juli 1970 og distribueres hovedsakelig via postverket. Avisen utgis i byen Mysore i den indiske delstaten Karnataka.
Han Oluf igjæn

***Han Oluf igjæn*** er et album med Oluf, utgitt i 1980.

## Sporliste
# «Variasjon og fornyelse»
# «Rødsi»
# «Tatoveringa»
# «Skihopperen»

## Eksterne lenker
*
Silas og den sorte hoppe

***Silas og den sorte hoppe*** er en barnebok skrevet av den danske forfatteren Cecil Bødker. Boken er den første av i alt 14 bøker i serien om Silas og kom ut i 1967. 

I 1968 mottok Bødker Kulturministeriets forfatterpris for boken. I 2006 ble den innlemmet i Danmarks kulturkanons «barnekanon».

## Handling
Seriens univers er et ubestemmelig sted i verden og et uklart sted i tid, men antagelig et stykke tilbake i historien. Silas er en selvstendig gutt som i begynnelsen av romanen har stukket av fra klovne-troppen han og moren har reist sammen med. Silas stakk av fordi han var misfornøyd med måten et par andre medlemmer av troppen behandlet ham på. Han driver nedover en elv på en båt han fant, og driver i land ved siden av en hestehandler, som ser muligheten for billig arbeidskraft i Silas.

Imidlertid vinner Silas en svart hoppe fra ham i et veddemål, og Silas stikker av nok en gang - denne gangen fra den sinte hestehandleren. På sin videre reise får Silas problemer flere ganger, ikke minst fordi mange av de menneskene han møter forsøker å narre ham. Dette lykkes også for en bonde som hjelper Silas med å drikke seg full. Underveis møter han også den lamme gutten Ben-Godik, akkurat i det han igjen møter klovne-troppen med moren hans. Handlingen kulminerer i en auksjon over Silas sin hoppe.

## Referanser
Wusongfortet

**Wusongfortet** eller **Wusongfortene** (forenklet kinesisk: 吴淞炮台, tradisjonell kinesisk: 吳淞炮臺) i Wusong i det moderne bydistriktet Baoshan i Shanghai ligger ved utløpet av elven Huangpu Jiang. I 1842 ble fortet benyttet i kamp mot britiske styrker under opiumskrigen. General Chen Huacheng (陈化成) ble drept her av de britiske invasjonsstyrkene. 

Wusongfortet var et av de fire store kystforsvarsbatteriene under Qing-dynastiet.

## Eksterne lenker
* Wusong paotai
* Wusong Fort
Palle alene i verden (film)

***Palle alene i verden*** er en dansk barnefilm fra 1949 regissert av Astrid Henning-Jensen. Filmen bygger på billedboken med samme navn skrevet av Jens Sigsgaard. Rollen som Pelle ble spilt av Lars Henning-Jensen og moren av Lily Broberg. 

Filmen vant en pris for beste kortfilm under Filmfestivalen i Cannes, men filmen hadde først premiere i Danmark i 1954. I 2006 ble filmen tatt opp i den danske kulturkanonens «barnekanon».

Filmen handler om Palle som våkner og oppdager at han er hjemme alene. Han står opp, går ut på gaten, og ser at ingen andre mennesker er ute. Han går rundt i byen, og i begynnelsen er det morsomt at det ikke finnes noen andre der, slik at han kan gjøre som han vil. Han går inn i en bank og forsyner seg med mynter – sedlene kaster han opp i luften. I godtebutikken og i leketøysforretningen er det ingen bak disken, så han får ikke betalt for det han tar. Han kjører trikk, brannbil og til sist fly – men det blir stadig mindre morsomt at det ikke finnes noen andre mennesker som han kan være sammen med. Til sist våkner han på gulvet foran sin egen seng; på gulvet ved siden av ham ligger paraplyen han brukte da han måtte hoppe ut av flyet han styrte så det kolliderte med månen. 

## Referanser

 
 


## Eksterne lenker
*
Ski Storband

**Ski Storband** er et storband med røtter i Ski i Nordre Follo kommune, dannet i 1976 av medlemmer av Ski Ungdomskorps. 

Bandet har tradisjonell storbandbesetning med trompeter, tromboner, saxofoner og en rytmeseksjon bestående av keyboards, gitar, bass og trommer. Bandets repertoar ligger hovedsakelig i mainstreamtradisjonen, men bandet har i stadig større grad åpnet for andre stilretninger og sjangre.  

Bandet spilte inn sin første plate i 1987 med Grethe Kruse som sangsolist, hovedsakelig med arrangementer av Kjell Norman-Pedersen. Plate nummer to ble utgitt i 2009 med gjestesolistene Majken Christiansen og Frode Kjekstad.

## Ledere
1976 - 1986: Kjell Norman-Pedersen

1986 - 1995: Geir Gaarder 

1995 - 2003: Arne Hiorth

2003 - Biørn Barlo

## Diskografi
**Spiller Kjell Norman-Pedersen* – 1987, LP
**Ski loves you...madly* – 2009, CD
**Gone Skiing* - 2017, CD

## Referanser


## Eksterne lenker
* Ski Storband
Chelsea FC (reservelaget)

**Chelsea FC Reserves** er reservelaget til Chelsea FC. De spiller i Professional U21 Development League (utviklingsligaen). Normalt består laget av U21-spillere, men noen seniorspillere spiller også nå og da.

**Chelsea FC Academy** er ungdomslaget til Chelsea FC. De spiller i Professional U18 Development League. De har vunnet FA Youth Cup sju ganger, i 1960, 1961, 2010, 2012, 2014, 2015 og 2016. 

Fra sesongen 2013-14 spilte U21-laget sine hjemmekamper på Aldershot Town Recreation Ground. U18-laget spiller sine hjemmekamper på klubbens treningsfelt Cobham Training Centre, og begge lagene bruker hjemmebanen Stamford Bridge for større kamper. 

### Reservespillere U23
*Oppdatert 19. februar 2024*

### Akademispillere U18
*Oppdatert 19. februar 2024*

## Meritter
* **UEFA Youth League: 2**
** 2015, 2016

* **[[FA Youth Cup]]: 9**
** 1960, 1961, 2010, 2012, 2014, 2015, 2016, 2017, 2018
***Premier League 2: 2**
*2013/14
*2019/20
**Totalt antall trofeer: 13**

## Kjente spillere
NB: spiller med **fet** skrift spiller forsatt for klubben

*  Yves Makabu-Makalambay
*  Peter Brabrook
*  Barry Bridges
*  Carlton Cole
*  Jimmy Greaves
*  John Hollins
*  Alan Hudson
*  Graeme Le Saux
*  Peter Osgood
*  Ken Shellito
*  Bobby Smith
*  Bobby Tambling
*  **[[John Terry]]**

*  Terry Venables
*  Ray Wilkins
*  Mikael Forssell
*  Robert Huth
*  Nick Colgan
*  Ben Sahar
*  Frank Sinclair
*  Junior Mendes
*  Mbark Boussoufa
*  Jeffrey Bruma
*  Neil Etheridge
*  James Younghusband
*  Phil Younghusband

*  Craig Burley
*  Warren Cummings
*  Billy Dodds
*  Tommy Law
*  Miroslav Stoch
*  Muzzy Izzet
*  Gökhan Töre
*  Gerry Baker
*  Nathan Blake
*  Andrew Crofts
*  Gareth Hall
*  Andy King

## Referanser


## Eksterne lenker
* 
* Den norske supporterklubben
Ukraina under Sommer-OL 2008

**Ukraina under Sommer-OL 2008**. 239 sportsutøvere, 124 menn og 115 kvinner fra Ukraina deltok i tjuetre sporter under Sommer-OL 2008 i Beijing. Det var tredje gangen som Ukraina deltok i et sommer-OL. De kom på 12.-plass med ni gull-, fem sølv- og ni bronsemedaljer. Svømmeren Denys Sylantjev var Ukrainas flaggbærer under åpningsseremonien.

## Medaljer

## Medaljevinnerne
Dessau-Roßlau

**Dessau-Roßlau** er en kretsfri by i den tyske delstaten Sachsen-Anhalt. Den er den tredje største byen i delstaten og ligger omkring 60 km nord for Leipzig ved elven Muldes utløp i Elbe. Historisk var Dessau hovedstaden og residens i fyrste- og senere hertugdømmet Anhalt-Dessau og Anhalt. Byen ble på 1920-tallet kjent gjennom kunst- og designskolen Bauhaus, grunnlagt av Walter Gropius. 

Dessau-Roßlau er resultat av en sammenslåing pr. 1. juli 2007 av den kreisfrie byen Dessau og byen Roßlau.

## Bilder

Dessau asv2022-08 img24 Schloss Georgium.jpg|Georgium slott
Schloss Mosigkau.JPG|Mosigkau slott
Dessau Luisium.jpg|Luisium slott
Dessau Georgium Mausoleum.jpg|Georgium mausoleum
Johannbau (Stadtschloss).jpg|Residensslottet Dessau, *Johannbau*
DessauRathaus.JPG|Torget og rådhuset
Dessau asv2022-08 img39 Rathaus.jpg|Rådhuset
Dessau asv2022-08 img31 WörlitzerBf.jpg|Wörlitzer jernbanestasjon


## Referanser


## Eksterne lenker
*
Gunnar Nyborg-Jensen

**Gunnar Nyborg-Jensen** (født 20. februar 1912, død 1970) var en dansk sanglærer og forfatter, mest kjent for sin sangbok *[[De små synger]]*. Den ble i 2006 listet i Danmarks kulturkanons «barnekanon».

Han har blant annet oversatt sangen «Se min kjole», fra tysk «Grün, grün, grün, sind alle meine Kleider».

## Referanser
Ukraina under Sommer-OL 2012

**Ukraina** deltok under Sommer-OL 2012 i London som ble arrangert i perioden 27. juli til 12. august 2012. Ukraina har fra før deltatt i fem sommer-OL, første gangen var OL 1996 i Atlanta.

## Medaljer

## Medaljevinnerne
 

## Referanser


## Eksterne lenker
*
De små synger

***De små synger*** er en dansk sangbok med barnesanger samlet av Gunnar Nyborg-Jensen. Boken kom ut i 1948. 

I 2006 ble den listet i Danmarks kulturkanons «barnekanon».

## Referanser
Steen Koerner

**Steen Engberg Koerner** (født 1968) er en dansk koreograf og iscenesetter, også kjent fra TV.

Steen startede med å danse elektrisk boogaloo i 1982 og er også kjent som en tidlig hiphop-danser. Hans oppsetning av *[[Nøtteknekkeren]]* på danske Aveny-T i Frederiksberg i 2003 er listet i Danmarks kulturkanons «barnekanon». Han har siden arbeidet en god del i Norge, blant annet med å sette opp *Nøtteknekkeren* på Oslo Nye i 2007.

Steen begynte med å scenesette teaterforestillinger i 1996, og har i alt gjort et tyvetalls oppsetninger, blant annet *Cykelmyggen Egon på Gasværket* (2011) ved Holbæk og andre byer. Han har hatt også hatt samarbeidsprosjekter med kunstneren Olafur Eliasson, blant annet «Moving Museum» i 2009.

Steen er opptatt i den danske kulturkanon for barnekultur, fikk i 2004 Statens Kunstfonds treårige arbeidslegat, Teaterprisen, P3-prisen og Hip Hop-livstidspris. I 2010 opprettet han «Big City Brains».

Han har deltatt i rekke filmprosjekter, blant annet *Hårde drenge danser ikke* (2001), en dokumentar med ham selv i hovedrollen, regissert av Eske Holm, og som ser tilbake på nesten 30 år med ballett.

## Referanser


## Eksterne lenker
* 
* Om Steen Koerner fra nettsidene til Tivoli
Halfdans ABC

***Halfdans ABC*** er en rim-og billedbok for barn skrevet av den danske forfatteren Halfdan Rasmussen med illustrasjoner av Ib Spang Olsen. Boken kom ut første gang i 1967.

I 2006 ble den listet i Danmarks kulturkanons «barnekanon».

## Referanser
Laura Berg

**Laura Kay Berg** (født 1975) er en amerikansk softballspiller som deltok i de olympiske leker 1996 i Atlanta, 2000 i Sydney, 2004 i Athen og 2008 i Beijing.
 
Berg har deltatt i alle olympiske softballturneringer som har blitt arrangert. Hun har blitt olympisk mester i softball tre ganger i perioden 1996 &ndash; 2004. Den siste gangen som softball var med som olympisk sport, under 2008 i Beijing, tapte USA finalen mot Japan og Bergs fjerde olympiske medalje ble sølv.

## OL-medaljer
*  1996  Atlanta -  **Gull** i softball  USA
*  2000  Sydney -  **Gull** i softball  USA
*  2004  Athen -  **Gull** i softball  USA
*  2008  Beijing -  Sølv i softball  USA

## Eksterne lenker
*
Christoph Sonnleithner

**Christoph Sonnleithner** (1734–1786) var en østerriksk jurist og komponist.

## Liv og virke
Sonnleithner var far til Ignaz von Sonnleithner og Joseph Sonnleithner. Datteren Anna var Franz Grillparzers mor.

Sonnleithner studerte jus ved Universität Wien og avsluttet med å ta doktorgrad. Senere ble han advokat i tjeneste hos fyrstefamilien Esterhazy; arbeidsgiveren var fyrst Paul II. Anton Esterházy de Galantha. Tilslutt ble han dekan ved det juridiske fakultetet ved universitetet i Wien.

Som komponist kom Sonnleithner i kontakt med Joseph Haydn. Han komponerte 36 strykekvartetter som han tilegnet keiser Josef II, flere symfonier og forskjellig kirkemusikk.

## Referanser


## Kilder
* 
* 

## Eksterne lenker
*
Haakon Faanes

**Haakon Faanes** (1884–1966) var en norsk elektroingeniør. Han var professor i professor i vekselstrømteknikk ved NTH i 30 år.

## Biografi
Han vokste opp på Frosta som sønn av lensmann og ordfører Hans Faanes.

Han tok en militær- og ingeniørfaglig utdannelse ved Krigsskolen og tilhørte så det første kullet ved elektrolinjen ved NTH i Trondheim.

Faanes tjenestegjorde i ingeniørvåpenet, samtidig som han hadde vitenskapelige stillinger. Fra 1918 til 1929 var han drifts- og overingeniør i avdelingen for kraftstasjoner og fordelingsanlegg ved Trondheim Elektrisitetsverk.

I 1929 overtok han professoratet i vekselstrømteknikk ved NTH etter Ole Sivert Bragstad. Faanes var mye brukt som konsulent ved kraftutbygging. Fra 1937 til 1941 hadde Faanes permisjon fra professorstillingen for å være direktør ved Trondheim Elektrisitetsverk. Han emeriterte i 1959, da han hadde fylt 75 år.

Han ble tatt opp som medlem av den naturvitenskapelige klasse i Det Kongelige Norske Videnskabers Selskab i 1932.

Faanes ble utnevnt til ridder av 1. klasse av St. Olavs Orden i 1959.

## Referanser


## Eksterne lenker
*Haakon Faanes private arkiv finnes ved NTNU Universitetsbiblioteket
* Professorarkivene ved NTNU har faglig nytteverdi og historisk interesse- Arikkel om «Den elektrotekniske avdeling» i oppstart og videre utvikling av Ingunn Østgaard, NTNU Universitetsbiblioteket
Berles skole

**Berles skole** er en tidligere pikeskole, senere gymnas, og en bygning i Professor Dahls gate 30 på Frogner i Oslo. Bygningen er i eklektisk stil preget av nyrenessanse og nygotikk.

*Berles pigeskole* ble grunnlagt i 1894 av, og navngitt etter Jakob Keyser Berle, sønn av skolebestyrer Cort Reimers Berle fra Halden. Jakob Berle bosatte seg i 'løkkehuset «Hamna» i Professor Dahls gate 26 ved siden av skolebygningen.

Skolens historie strekker tilbake til frk. Marie Lotz' pikeskole i Kirkegata, etablert i 1844. Frk. Grell, senere fru Autenrieth, tok over skolen en periode (Fru Autenrieths Pikeskole ), men fra 1869 ble skolen ledet av tidligere medbestyrer Caroline Bauer, under navnet Frk Bauers Pigeinstitutt. Instituttet holdt til i Kristian Augusts gate 5. Det var denne skolen Berle overtok i 1894. Et nytt skolebygg, med hovedfasade mot Industrigaten, ble oppført i 1897. Skolen ble tegnet av Halfdan Berle, bror av Jakob.

I 1919 ble skolen kjøpt av kommunen, og fortsatte som kommunal pikeskole. Jakob Berle var skolens rektor frem til 1926. I 1932 fikk skolen gymnasklasser. Bygningen var rekvirert som kaserne for tyskerne under andre verdenskrig. Undervisningen foregikk i den perioden ved Kristelig Gymnasium og på Hallings skole.

Fra 1954 ble skolen åpnet for gutter. Skolens russemerke, et venusmerke ble da utvidet med et marsmerke. Fra 1960 ble skoleavisen «Berlingske's» gitt ut. I 1969 ble skolen lagt ned.

Skolebygget ble deretter brukt av Barnevernsakademiet. Fra 1985 var den private handelshøyskolen, Handelsakademiet, med rundt 800 studenter i bygget. Siden 1994 har skolen vært sete for Rudolf Steinerhøyskolen, Den norske eurytmihøyskole, Steinerskoleforbundet og Steinerskolenes Foreldreforbund.

## Referanser



## Eksterne lenker
* http://www.artemisia.no/arc/historisk/oslo/bygninger/berle.skole.html
Integrated Guided Missile Development Program

**Integrated Guided Missile Development Program** (IGMDP) var et indisk prosjekt fra tidlig på 1980-tallet frem til 2007, som under ledelse av det indiske forsvarsdepartementet utviklet en betydelig abtall missiler. Av disse kan nevnes mellomdistanseraketten Agni (bakke) og kortdistansemissiler som Prithvi (bakke), Akash (bakke-til luft), Nag (panservern) og Trishul (bakke-til-luft). Programmet ble styrt av Defense Research and Development Organization (DRDO) i samarbeid med andre indiske laboratorier og forskningssentre. En av de mest prominente sjefsingeniørene for prosjektet, dr. Abdul Kalam, var Indias president fra 2002 til 2007.
Vital Kamerhe

**Vital Kamerhe** (født 4. mars 1959 i Bukavu) er en økonom og politiker i Den demokratiske republikken Kongo. Han er kabinettsjef for president Félix Tshisekedi og er også leder for sentrum-venstrepartiet *Union pour la nation congolaise* (UNC). Han har tidligere vært president i nasjonalforsamlingen og generalsekretær i People's Party for gjenoppbygging og demokrati (PPRD) fra juni 2004 til 14. september 2007.

## Biografi
Han er sønn av Konstantin Kamerhe (død april 2000 i Kinshasa) og Alphonsine Mwankingi, begge opprinnelig fra Walungu i provinsen Sør-Kivu. Han er gift med Mamick Boji og far til 8 barn. Han er utdannet i økonomi ved Universitetet i Kinshasa

## Politisk karriere
Han startet sin politiske karriere i partiet *Union pour la Démocratie et le Progrès Social*, UDPS, i 1984. Fra 1993 til 1995 hadde han ulike lederposisjoner i departementet for utvikling, turisme og naturforvaltning, og departementet for høyere utdanning. Under president Laurent-Désiré Kabila (regjerte 1997&ndash;2001) fortsatte han sin karriere i ulike departementer. I 2002 var han en av stifterne av partiet PPRD, og han ble leder av partiet i 2004. I 2006 ledet han Joseph Kabilas valgkampanje foran presidentvalget. Selv ble han innvalgt i parlamentet og han ble valgt til president i nasjonalforsamlingen 29. desember 2006.

Den 25. mars 2009 kunngjorde Kamerhe at han trakk seg som president i nasjonalforsamlingen. 14. desember 2010 forlot han partiet PPRD og lanserte seg som kandidat til presidentvalget i 2011 for sitt nystiftede parti *L’Union pour la Nation Congolaise* (UNC). Han fikk 7,74% av stemmene.

Foran presidentvalget i 2018 inngikk Kamerhe en allianse med Félix Tshisekedi og støttet hans kandidatur. Da Tshisekedi vant valget ble Kamerhe til gjengjeld utnevnt til hans stabsleder fra januar 2019.

Den 23. april 2024 ble Vital Kamerhe valgt som "Sacred Union"-kandidat til president for forsamlingen. 22. mai ble Vital Kamerhe valgt til president for nasjonalforsamlingen.

## Beskyldninger om korrupsjon
Den 8. april 2020 ble Kamerhe arrestert og fengslet med en anklage om korrupsjon og underslag av 48 millioner dollar.  20. juni 2020 ble han dømt til tjue års tvangsarbeid og ti års fradømmelse av sivile rettigheter for underslag, korrupsjon og hvitvasking. Også to andre ble dømt i samme sak. Retten konfiskerte også bankkontoer og eiendom tilhørende Kamerhes familiemedlemmer da den mente det var ulovlig ervervet.

## Referanser
Katrine Hauch-Fausbøll

**Katrine Malene Hauch-Fausbøll** (født 27. juli 1945 i København) er en dansk instruktør og forfatter, mest kjent for å ha manus og regi i historiene om dukkefigurene *[[Kaj og Andrea]],* som ble lansert i Danmarks Radio i 1971. Papegøyen Andrea og skilpadden Kaj opptrådte i barneprogrammer i perioden 1971-1975. En ny serie med de populære dukkene ble produsert fra 1996.

De ble i 2006 listet i Danmarks kulturkanon.

## Bibliografi
* *Bamse slut prut godnat*, Danmarks Radio (2009)
* *Bamses hemmelige sangbog*, Danmarks Radio (2008)
* *Kaj & Andreas tavlebog*, Danmarks Radio (2007)
* *Bamses læse-fortælle-bog*, Danmarks Radio (2006)

## Referanser

 


## Eksterne lenker
* Om Katrine Hauch-Fausbøll, fra litteraturpriser.dk
* 
*
Danielle Tyler

**Danielle «Dani» M. Tyler** (født 23. oktober 1974), amerikansk softballspiller som deltok i de olympiske leker 1996 i Atlanta.
  
Tyler ble olympisk mester i softball under sommer-OL 1996 i Atlanta. Hun var med på det amerikanske laget som vant den første olympiske softballturneringen foran Kina og Australia. USA vant finalen mot Kina med 3 – 1.

## OL-medaljer
*  1996  Atlanta -  **Gull** i softball  USA

## Eksterne lenker
*
Gausdal Maraton

**Gausdal Maraton** er et løp i langdistanse/mellomdistanse hundekjøring som arrangeres i starten av januar hvert år. Tidligere har løpet hatt start og mål Skeikampen i Gausdal kommune, men de siste årene har start, mål og sjekkpunkt vært på Astridbekken skisenter i Gausdal Vestfjell. Løpet har fire klasser;  

Nytt i 2015 var en nytt hovedløp på 300 Km : 

Felles start på Astridbekken ski senter – Vesleskag: 75 km 

Vesleskag. Her er Valdres folkehøgskole. Meldepost. Halmdepot. 

Vesleskag –Sikkilsdalen: (ca 60 km)

Sikkildalseter : Her er det halmdepot,vann og en person. En liten varm hytte.

Sikkilsdalen-Sjodalen 34 km til Sjodalen hyttetun. Her er det halmdepot, dog drop og vann.

Sjodalen –Skåbu 40 km med sjekkpunkt i Skåbu sentrum. 

Sjekkpunktet ligger rett ved bensinstasjonen. Eget hus på sjekkpunkt for kjørerne. Dog drop, halm, veterinær og 7 timer obl.hvil for alle. Publikum og handler.

Skåbu-Mål (Astridbekken): 113 km:

Helmaraton 200 Km Åpen klasse og begrenset klasse, går to runder i Gausdal Vestfjell med start Astridbekken skisenter opp til Megrunn og tilbake til Astridbekken der det er sjekkpunkt med 5 timer hvile og tidsutjevning.

GM 150 Km er en 8 - 12 spann klasse på 2 x 75 Km 

Arrangøren er Gausdal Trekkhundklubb. 

Vinnere GM 200 Km: Ralph Johannesen 2012, Petter Jahnsen 2011, Sigrid Ekran 2010.

vinner av GM 300 Km 2017 Ralph Johannesen.

## Eksterne lenker
* Gausdal Trekkhundklubb  hjemmeside